laion/Wikipedia-Exotic huggingface dataset:
একশালা বন্দোবস্ত

একশালা বন্দোবস্ত ১৭৭৭ খ্রিষ্টাব্দে ব্রিটিশ ভরতে প্রবর্তিত একটি ভূমি কর আদায়র ব্যবস্থা। : কর ধার্যের সুবিধার্থে গভর্নর জেনারেল ওয়ারেন হেস্টিংস ভারতের ভূ-সম্পত্তির মূল্য নির্ধারণের জন্য ১৭৭৬ এ আমিনি কমিশন নামে একটি কমিশন গঠন করেন। করদাতা কৃষকদের মধ্যে নিলাম ডাকের ভিত্তিতে বিদ্যমান পাঁচশালা বন্দোবস্তের (১৭৭২-১৭৭৬) বদলে ১৭৭৭ থেকে একটি নতুন বন্দোবস্ত প্রয়োজনীয় হয়ে পড়ে। ওয়ারেন হেস্টিংস ভূ-সম্পত্তি জরিপ (যাকে বলা হয় ‘আমিনি’) করার জন্য একটি কর কমিশন গঠন এবং পরবর্তী বন্দোবস্তের জন্য ভূমির যথাযথ কর নির্ণয়ের সুপারিশ করেন। চুক্তিভিত্তিক দুজন কর্মকর্তা এবং একজন স্থানীয় দীউয়ান সমন্বয়ে এ কমিশন গঠিত হয়। চুক্তিভিত্তিক দুই কর্মকর্তা ডেভিড অ্যান্ডারসন এবং জর্জ বোগলে কমিশনার হিসেবে এবং দীউয়ান গঙ্গাগোবিন্দ সিং পেশকার হিসেবে দায়িত্ব পালন করেন। গভর্নর জেনারেল ও কাউন্সিলের অন্যান্য সদস্যগণ কর নির্ণয়ে একটি স্থিরমূল্য-হিসাব নির্ধারণের বিষয়ে একমত হন, যাতে নমুনামাফিক কিছু কাট-ছাঁটের পর তা স্থায়ী কর আরোপণ পদ্ধতি হিসেবে প্রতিষ্ঠিত হতে পারে। এ লক্ষ্য অর্জনে কমিশনকে বাস্তবসম্মত কর্ম পরামর্শ প্রণয়ন করতে বলা হয়। আমিনি কমিশন পাঁচটি সুপারিশ ও মন্তব্য পেশ করে: (১) জমিদারদের অনাদায়ি কর পরিশোধে অনীহার কারণে কর মওকুফযোগ্য হবে না; (২) একটি কর বিলুপ্ত হলে আরেকটি কর সৃষ্টি হয়; ফলত কর ছাঁটাই কিংবা কর বিলোপ কোনোটাই রায়তদের জন্য সুফলদায়ক হয় না; (৩) নদী, নতুন হাট-বাজার পার্শ্ববর্তী জমিদারের হাতে বেদখল হওয়ার অজুহাতে কর হ্রাসের দাবি সমর্থনযোগ্য নয়; (৪) স্থানীয় বিষয়-আশয় সম্পর্কে সরকারি উদাসীনতার সুযোগে জমিদাররা অকল্পনীয় পরিমাণে জমিজমা আলাদা করে নিয়েছে; (৫) কোম্পানির দীউয়ানির ধারণার চেয়ে কর পরিস্থিতির অবনতি হয়েছে। আমিনি কমিশন রিপোর্ট নিয়ে কাউন্সিল সদস্যদের মধ্যে উত্তপ্ত বিতর্ক হয় এবং একটি চূড়ান্ত বন্দোবস্ত প্রস্ত্তত করার আগে আরও তথ্য সংগ্রহের নির্দেশ দেওয়া হয়। এই অন্তর্বর্তী সময়ের জন্য কোর্ট অব ডিরেক্টরস-এর কাছে এক বা তিন বছরের জন্য মেয়াদি বন্দোবস্ত প্রদানের সুপারিশ করা হয়। এ রিপোর্টের একটি কপি গভর্নর জেনারেলের সমর্থন ও সুপারিশসহ কোর্ট অব ডিরেক্টরস-এর কাছে পাঠানো হয়। ‘কোর্ট’ জমিদারদের সঙ্গে এক থেকে তিন বছরের একটি বন্দোবস্ত করার জন্য কলকাতা সরকারকে নির্দেশ দেয়। এই বন্দোবস্ত একশালা বন্দোবস্ত নামে পরিচিত।
জন হ্যাসব্রুক ভ্যান ভ্লেক

জন হ্যাসব্রুক ভ্যান ভ্লেক (১৩ই মার্চ, ১৮৯৯ - ২৭শে অক্টোবর, ১৯৮০) একজন মার্কিন পদার্থবিজ্ঞানী। তার বাবা বিখ্যাত গণিতবিদ এডওয়ার্ড বার ভ্যান ভ্লেক এবং দাদা জ্যোতির্বিজ্ঞানী জন মনরো ভ্যান ভ্লেক। কানেক্টিকাটের মিড্‌লটাউনে জন্ম হলেও তিনি বেড়ে উঠেন উইসকনসিনের ম্যাডিসনে। ভ্যান ভ্লেক চুম্বকত্বের কোয়ান্টাম বলবিজ্ঞান বিষয়ক তত্ত্বের অবতারণা করেন এবং জটিল ধাতু সংকরে রাসায়নিক বন্ধন বিষয়ে গবেষণা করেন। ১৯৭৭ সালে ফিলিপ ওয়ারেন এন্ডারসন এবং নেভিল ফ্রান্সিস মটের সাথে যৌথভাবে পদার্থবিজ্ঞানে নোবেল পুরস্কার লাভ করেন। Bleaney, B. (১৯৮২)। "John Hasbrouck Van Vleck. 13 March 1899-27 October 1980"। Biographical Memoirs of Fellows of the Royal Society। 28: 627–665। জেস্টোর 769913। ডিওআই:10.1098/rsbm.1982.0024।  John Hasbrouck van Vleck Autobiography[স্থায়ীভাবে অকার্যকর সংযোগ] On the verge of Umdeutung in Minnesota: Van Vleck and the correspondence principle; Duncan and Janssen, Elsevier Science, University of Pittsburg archive - http://philsci-archive.pitt.edu/archive/00002818/01/duncan-janssen.pdf Chazen Museum of Art
দশশালা বন্দোবস্ত

দশশালা বন্দোবস্ত(১৭৯০) : পিট-এর ভারত আইন ১৭৮৪-এর একটি দফায় কলকাতা সরকারকে অনতিবিলম্বে রাজস্ব নিয়ে পরীক্ষা-নিরীক্ষা বন্ধ করা এবং সরকার ও জমিদার উভয় তরফের জন্য সুবিধাজনক শর্তের আওতায় জমিদারদের সাথে রাজস্ব প্রশ্নে চিরস্থায়ী বন্দোবস্ত সম্পাদনের নির্দেশ দেওয়া হয়। চিরস্থায়ী বন্দোবস্ত সম্পাদনের জন্য স্পষ্ট নির্দেশ দিয়ে ১৭৮৬ সনে ব্রিটিশ ভূস্বামী শ্রেণীর অন্যতম সদস্য লর্ড কর্নওয়ালিসকে গভর্নর জেনারেল করে পাঠানো হয়। একটি চিরস্থায়ী ব্যবস্থা প্রতিষ্ঠার জন্য তিনি তার রাজস্ব উপদেষ্টা জন শোরের (রাজস্ব বোর্ডের সভাপতি ও কাউন্সিল সদস্য) প্রবল বিরোধিতার সম্মুখীন হন। উল্লেখ্য, জন শোর ছিলেন বাংলার রাজস্ব বিষয়ে সেরা বিশারদ। শোরের বিশ্বাস ছিল যে, অনতিবিলম্বে চিরস্থায়ী বন্দোবস্ত সম্পাদন করার মতো যথেষ্ট তথ্য তাদের হাতে নেই। অবশ্য নীতিগতভাবে তিনি চিরস্থায়ী বন্দোবস্ত ধারণার বিরোধী ছিলেন না। তার কেবল আপত্তি ছিল চিরস্থায়ী বন্দোবস্ত ব্যবস্থা প্রবর্তনের সময় নিয়ে। তার যুক্তি ছিল এই যে, একেকটি স্বতন্ত্র তালুকের প্রকৃত সম্পদ এবং জমিতে রায়তসহ যাদের স্বার্থ জড়িত রয়েছে তাদের প্রকৃত অধিকার ও দায়দায়িত্বের বিষয় বিবেচনায় না নিয়ে চিরস্থায়ী বন্দোবস্ত সম্পাদন করা হলে তাতে এ চুক্তির সকল পক্ষেরই স্থায়ী ক্ষতি হতে পারে। শোর তাই চিরস্থায়ী বন্দোবস্ত বলবৎ করা আরও দুই বা তিন বছর স্থগিত রাখার অনুকূলে ছিলেন, যাতে করে ইত্যবসরে জমির সম্পদ ও জমিতে অধিকার সম্পর্কে পর্যাপ্ত তথ্য সংগ্রহ করা সম্ভব হয়। চিরস্থায়ী বন্দোবস্ত ব্যাপারে এহেন প্রশ্নে কর্নওয়ালিস ও শোরের মধ্যে প্রবল মতপার্থক্য দেখা দেয়। কর্নওয়ালিস যুক্তি দেন যে, গত বিশ বছরে সংগৃহীত তথ্যই চিরস্থায়ী বন্দোবস্ত সম্পাদনের জন্য যথেষ্ট। তার আরও যুক্তি ছিল, কোন এক বা একাধিক তরফের বেলায় কোন গলদ-ত্রুটি ধরা পড়লে সেগুলি চিরস্থায়ী বন্দোবস্তের সু-প্রভাবে অচিরেই দূর হয়ে যাবে। কর্নওয়ালিস বিশ্বাস করতেন, চিরস্থায়ী বন্দোবস্ত ব্যবস্থা জমিদারদের নিজেদেরকে উন্নয়নকামী জমিদার ও কৃষি পুঁজিবাদী করে তোলার ব্যাপারে যথেষ্ট প্রেরণা যোগাবে। কর্নওয়ালিস ও শোর তাদের নিজ নিজ অভিমত ও এতদসংক্রান্ত অন্যান্য দলিলপত্র কোম্পানির পরিচালক সভার কাছে চূড়ান্ত সিদ্ধান্তের জন্য পাঠাতে সম্মত হন। তারা আরও একমত হন যে, ইত্যবসরে সরকারের উচিত হবে ১৭৯০ থেকে ১০ বছর মেয়াদের জন্য জমি বন্দোবস্ত দেওয়া যার সাথে এই মর্মেও বিজ্ঞপ্তি থাকবে যে, যদি পরিচালক সভা চিরস্থায়ী বন্দোবস্তের অনুকূলে মত প্রকাশ করেন তাহলে এই দশসালা বন্দোবস্তই অবিলম্বে চিরস্থায়ী বলে ঘোষিত হবে।
অনেক সাধের ময়না

অনেক সাধের ময়না ২০১৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক জাকির হোসেন রাজু ও চিত্রনাট্য লিখেছেন ফারজানা। পরিবেশক ও প্রচারক হিসেবে কাজ করেছেন জাজ মাল্টিমিডিয়া। চলচ্চিত্রটির প্রধান চরিত্রে অভিনয় করেছেন মাহিয়া মাহী এবং বাপ্পি চৌধুরী। ময়না গ্রামের সুন্দরী মেয়ে, মতি গ্রামের শিক্ষিত ছেলে এবং মনা গ্রামের একজন সাধারণ এবং নির্বোধ ছেলে। যখন ময়না তাদের উভয়ের জীবন থেকে হারিয়ে যায় তখন সবকিছুই পরিবর্তন হয়ে যায়। এই প্রেমের গল্প কি সবসময়ই ভালোভাবে শেষ হতে হবে? অথবা একটি দুঃখজনক বা উভয় হতে হবে? মাহিয়া মাহী ময়না হিসেবে বাপ্পি চৌধুরী মতি হিসেবে আনিসুর রহমান মিলন মনা হিসাবে বিপাশা আলীরাজ চলচ্চিত্রটি ২০১৪ সালের ৭ই নভেম্বর মুক্তি পায়। আজ থেকে 'অনেক সাধের ময়না'। বাংলাদেশ প্রতিদিন। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৮।  "Mahi's "Onek Sadher Moyna" releases today" (ইংরেজি ভাষায়)।  বাংলা মুভি ডেটাবেজে অনেক সাধের ময়না
পিয়োতর কাপিৎসা

পিয়োতর লিওনিদোভিচ কাপিৎসা (রুশ ভাষা: Пётр Леонидович Капица, ইউক্রেনীয় ভাষা: Капиця Петро Леонідович) (৯ই জুলাই, ১৮৯৪ - ৮ই এপ্রিল, ১৯৮৪) সৃজনশীল সোভিয়েত পদার্থবিজ্ঞানী। বিভিন্ন ক্ষেত্রে তিনি বেশ কিছু গুরুত্বপূর্ণ উদ্ভাবন করেন। নিম্ন তাপমাত্রার পদার্থবিজ্ঞানে গুরুত্বপূর্ণ অবদান রাখার জন্য ১৯৭৮ সালে পদার্থবিজ্ঞানে নোবেল পুরস্কার লাভ করেন। উইকিমিডিয়া কমন্সে পিয়োতর কাপিৎসা সংক্রান্ত মিডিয়া রয়েছে। Pyotr Leonidovich Kapitsa: Official Nobel page — Good, fast coverage of highlights of his many innovations. Annotated bibliography for Peter Kapitza from the Alsos Digital Library for Nuclear Issues
মায়ের আঁচল

মায়ের আঁচল একটি বাংলা চলচ্চিত্র, এর পরিচালক অনুপ সেনগুপ্ত এবং এসকে মুভিজ ব্যানারের অধীনে অপূর্ব সেনগুপ্ত দ্বারা নির্মিত। এই ছবিতে অভিনয় করেছেন প্রসেনজিৎ চট্টোপাধ্যায়, রঞ্জিত মল্লিক, তাপস পাল এবং অভিষেক চট্টোপাধ্যায়। সঙ্গীত রচনা করেছেন অশোক ভাদ্র। প্রসেনজিৎ চট্টোপাধ্যায় রঞ্জিত মল্লিক তাপস পাল অভিষেক চ্যাটার্জী দীপঙ্কর দে রচনা ব্যানার্জী শংকর চক্রবর্তী অনামিকা সাহা অনুরাধা রায় লকেট চট্টোপাধ্যায় সকল গানের সুরকার অশোক ভাদ্র। "Mayer Anchal (2003)"। Gomolo। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৩।  "Mayer Anchal songs"। Gomolo। ২২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৩।  উদ্ধৃতি ত্রুটি: <ref> ট্যাগ বৈধ নয়; main details নামের সূত্রটির জন্য কোন লেখা প্রদান করা হয়নি
পল্লী উন্নয়ন একাডেমি

পল্লী উন্নয়ন একাডেমি (ইংরেজি: Rural Development Academy বা RDA) বাংলাদেশের বগুড়া জেলার শেরপুর উপজেলায় অবস্থিত প্রশিক্ষণ, গবেষণা এবং গবেষণা কর্মের একটি বিশেষায়িত পল্লি উন্নয়ন সংস্থা। এটি ১৯শে জুন, ১৯৭৪ সালে প্রতিষ্ঠিত হয়। পল্লী উন্নয়ন একাডেমির ৪৮.৫০ হেক্টর জায়গার মধ্যে অফিস, বাসস্থান, স্কুল ও কলেজ, খেলার মাঠ, শিশু পার্ক ইত্যাদি রয়েছে এবং প্রায় ২৯.৫০ হেক্টর জায়গা কৃষি, উদ্যানপালন, ফুলের চাষ, পশুপালন, হাঁস-মুরগি পালন ইত্যাদি গবেষণা ফলাফল প্রদর্শনের জন্য ব্যবহার করা হয়। পল্লী উন্নয়ন একাডেমি একটি স্বায়ত্তশাসিত প্রতিষ্ঠান। এই প্রতিষ্ঠানটি পল্লী উন্নয়ন ও সমবায় বিভাগ, স্থানীয় সরকার মন্ত্রণালয়, পল্লী উন্নয়ন ও সমবায় (এলজিআরডিসি) সাথে যুক্ত থেকে কাজ পরিচালনা করে। একাডেমির প্রধান একজন মহাপরিচালক। বর্তমান মহাপরিচালক হিসেবে আছেন সরকারের অতিরিক্ত সচিব মোঃ খুরশীদ ইকবাল রেজভী। একাডেমীটি বগুড়া শহর থেকে ১৬ কিমি দূরে শেরপুর উপজেলায় অবস্থিত। একাডেমীর সুবিশাল এলাকায় সম্মেলন কক্ষ, মসজিদ, লাইব্রেরি, একটি স্বাস্থ্য ক্লিনিক, ক্রীড়া কমপ্লেক্স, অতিথিদের থাকার ব্যবস্থা এবং অন্যান্য আধুনিক সুযোগ-সুবিধা রয়েছে। পল্লি উন্নয়ন একাডেমির উদ্দেশ্যর ধারাবাহিকতা বজায় রেখে নতুন পল্লী উন্নয়ন একাডেমি হয়েছে রংপুরের তারাগঞ্জে। পল্লী উন্নয়ন একাডেমীর বিভিন্ন কার্যাবলীর মধ্যে  সরকারি ও বেসরকারি প্রতিষ্ঠানের কর্মকর্তাদের প্রশিক্ষণ প্রদান অন্যতম। একাডেমীটি উচ্চমানের বিভিন্ন গবেষণা কাজের জন্যও সুপরিচিত ।  গ্রামীণ অর্থনৈতিক উন্নয়নে মানব সম্পদের দক্ষতা কাজে লাগানোর লক্ষে বিভিন্ন উৎপাদনশীল খাতে সাধারণ মানুষকে প্রশিক্ষণ দিয়ে যাচ্ছে এ প্রতিষ্ঠানটি। গোলাম মোস্তাকিম (২০১২)। "পল্লী উন্নয়ন একাডেমী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "আরডিএ পরিচিতি"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Development Academy (official website)[স্থায়ীভাবে অকার্যকর সংযোগ]
২০১৮ নেদারল্যান্ডস ত্রি-দেশীয় সিরিজ

২০১৮ নেদারল্যান্ডস ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের জুনে নেদারল্যান্ডসে অনুষ্ঠিত হয়েছে। এটি আয়ারল্যান্ড, নেদারল্যান্ডস ও স্কটল্যান্ডের মধ্যকার একটি ত্রিদেশীয় সিরিজ ছিল। অভিপ্রায় হল তিনটি দলের মধ্যে একটি সিরিজ বার্ষিক ইভেন্ট হবে। ২০১৮ নেদারল্যান্ডস ত্রি-দেশীয় সিরিজ আয়ারল্যান্ড টসে জিতে ফিল্ডিংয়ের সিদ্ধান্ত নেয়। পিটার সিলার নেদারল্যান্ডসের অধিনায়ক টি২০আইর মধ্যে প্রথমবারের জন্য। স্কট এডওয়ার্ডস, ফ্রেড ক্লাসেন, বাস দি লিডি, শেন স্নেটার, সাকিব জুলফিকার (নেদারল্যান্ডস) ও সিমি সিং (আয়ারল্যান্ড) সব তার টি২০আই অভিষেক হয়। আয়ারল্যান্ড টসে জিতে ব্যাটিংয়ের সিদ্ধান্ত নেয়। আয়ারল্যান্ড টসে জিতে ব্যাটিংয়ের সিদ্ধান্ত নেয়। পিটার চেজ (আয়ারল্যান্ড) ও স্টুয়ার্ট ওয়াটিংহাম (স্কটল্যান্ড) সব তার টি২০আই অভিষেক হয়। স্কটল্যান্ড টসে জিতে ব্যাটিংয়ের সিদ্ধান্ত নেয়। জর্জ ডকরেল (আয়ারল্যান্ড) তার পঞ্চাশতম টি২০আই খেলেছেন। এই ছিল দশম টি২০আই ম্যাচ শেষ করতে ক টাই, এবং আইসিসি প্লে করার শর্তগুলি প্রথম সেপ্টেম্বরে ২০১৭ সালে প্রয়োগ করা হয়েছিল, এ দিয়ে শেষ হবে না সুপার ওভার। নেদারল্যান্ডস টসে জিতে ব্যাটিংয়ের সিদ্ধান্ত নেয়। স্কটল্যান্ড টসে জিতে ব্যাটিংয়ের সিদ্ধান্ত নেয়। এটি টি২০আইতে স্কটল্যান্ডের সর্বোচ্চ স্কোর ছিল। রানের বিচারে এটি স্কটল্যান্ডের সবচেয়ে বড় জয় এবং টি-টোয়েন্টিতে নেদারল্যান্ডসের সবচেয়ে বড় পরাজয়।
মিকি রুনি

মিকি রুনি (ইংরেজি: Mickey Rooney; জন্ম: ইয়োসেফ ইউল জুনিয়র, ২৩ সেপ্টেম্বর ১৯২০ - ৬ এপ্রিল ২০১৪) ছিলেন একজন মার্কিন অভিনেতা, কৌতুকাভিনেতা, প্রযোজক ও বেতার ব্যক্তিত্ব। নয় দশকের অধিক কর্মজীবনে তিনি তিন শতাধিক চলচ্চিত্রে অভিনয় করেছেন এবং তিনি নির্বাক চলচ্চিত্র যুগের সর্বশেষ জীবিত তারকাদের একজন। রুনি ১৯৩৯ থেকে ১৯৪১ সালে বক্স অফিসের শীর্ষ তারকা ছিলেন এবং সেই যুগের সর্বোচ্চ পারিশ্রমিক গ্রহীতাদের একজন ছিলেন। এসময়ে তিনি বেবস ইন দ্য আর্মস (১৯৩৯) এবং দ্য হিউম্যান কমেডি (১৯৪৩) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। কিন্তু এরপর আর তার কর্মজীবনে এতো সমৃদ্ধি আসে নি। তিনি দ্বিতীয় বিশ্বযুদ্ধে সেনা কর্মকর্তা হিসেবে যোগ দেন এবং দুই বছর মঞ্চ ও বেতার দুই মিলিয়নের অধিক সেনাদের বিনোদন প্রদান করেন এবং যুদ্ধাঞ্চলে তার অভিনয় পরিবেশনার জন্য তাকে ব্রোঞ্জ তারকা প্রদান করা হয়। ১৯৪৫ সালে যুদ্ধ থেকে ফিরে আসার পর তার বয়সের জন্য তিনি অল্প বয়স্ক অভিনেতা হিসেবে কাজ করার মত যোগ্য ছিলেন না আবার প্রাপ্ত বয়স্ক তারকা হিসেবে কাজ করার মত ততটা লম্বা ছিলেন না, ফলে তার মূল চরিত্রে কাজের সুযোগ কমে যেতে থাকে। পরবর্তীকালে তিনি দ্য বোল্ড অ্যান্ড দ্য ব্রেভ (১৯৫৬), ব্রেকফাস্ট অ্যাট টিফানিস (১৯৬১), রিকুয়েম ফর আ হেভিওয়েট (১৯৬২), ইটস আ ম্যাড, ম্যাড, ম্যাড, ম্যাড ওয়ার্ল্ড (১৯৬৩) এবং দ্য ব্ল্যাক স্ট্যালিয়ন (১৯৭৯) চলচ্চিত্রে পার্শ্ব ভূমিকায় অভিনয় করে পুনঃখ্যাতি অর্জন করেন। দ্য বোল্ড অ্যান্ড দ্য ব্রেভ ও দ্য ব্ল্যাক স্ট্যালিয়ন চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে আরও দুটি একাডেমি পুরস্কারের মনোনয়ন লাভ করেন। ১৯৮০-এর দশকের শুরুর দিকে তিনি ব্রডওয়ে মঞ্চে কাজ শুরু করেন এবং সুগার বেবিজ নাটকে কাজ করে আবার খ্যাতনামা তারকা হয়ে ওঠেন। রুনিকে শতাধিক টেলিভিশন নাটক, বিচিত্রানুষ্ঠান, আলাপচারিতা অনুষ্ঠানে দেখা যায়, এবং বিল (১৯৮১)-এ তার কাজের জন্য তিনি একটি এমি পুরস্কার ও গোল্ডেন গ্লোব পুরস্কার অর্জন করেন। ১৯৮৩ সালে তিনি তার পঞ্চাশ বছর চলচ্চিত্রে অবদানের স্বীকৃতি হিসেবে একাডেমি সম্মানসূচক পুরস্কার অর্জন করেন। বার, টাই (৭ এপ্রিল ২০১৪)। "Mickey Rooney, an enduring star - The Boston Globe"। বোস্টন গ্লোব। সংগ্রহের তারিখ ২৩ সেপ্টেম্বর ২০১৮।  জো সেলস, ন্যান্সি (৭ এপ্রিল ২০১৪)। "Mickey Rooney Blew Through Wives and Fortunes, but God, What a Talent!"। ভ্যানিটি ফেয়ার। সংগ্রহের তারিখ ২৩ সেপ্টেম্বর ২০১৮।  বম, গ্যারি; ফিনবার্গ, স্কট (২১ অক্টোবর ২০১৫)। "Tears and Terror: The Disturbing Final Years of Mickey Rooney"। দ্য হলিউড রিপোর্টার (ইংরেজি ভাষায়)। সংগ্রহের তারিখ ২৩ সেপ্টেম্বর ২০১৮।  উইকিমিডিয়া কমন্সে মিকি রুনি সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট অফ-ব্রডওয়ে ডেটাবেজে মিকি রুনি (ইংরেজি) ইন্টারনেট ব্রডওয়ে ডেটাবেজে মিকি রুনি (ইংরেজি) ইন্টারনেট মুভি ডেটাবেজে মিকি রুনি  (ইংরেজি) টার্নার ক্লাসিক মুভিজ ডেটাবেজে মিকি রুনি (ইংরেজি)
হুসেনি ব্রাহ্মণ

হুসেনি ব্রাহ্মণ হল মোহ্যাল সম্প্রদায় যা হিন্দু ও ইসলাম উভয়ের সাথে সংযুক্ত। রাজস্থান, মহারাষ্ট্র, পঞ্জাবে বেশ কিছু হুসেনি ব্রাহ্মণ বাস করেন। পাশাপাশি প্রতিবেশী পাকিস্তানের সিন্ধুপ্রদেশ ও পাঞ্জাবেও রয়েছেন তারা৷ । হুসেনি ব্রাহ্মণ সম্পর্কে বিভিন্ন কিংবদন্তীর মধ্যে এটিও বর্ণিত হয়েছে যে সন্তানহীন দত্ত ব্যক্তিগতভাবে হুসেন ইবনে আলীর সংগে সাক্ষাৎ করেছিলেন এবং সন্তান লাভের ইচ্ছা প্রকাশ করেছিলেন। তার ইচ্ছার প্রতিক্রিয়ায়, তাকে জানানো হয়েছিল যে তার ভাগ্যতে কোন সন্তান নেই। তাকে জানানো হলো তিনি পুত্রের পিতা হতে পারবেন না, তা জানার পরে তিনি অজ্ঞান হয়ে পড়েন এবং কষ্টে কাঁদতে লাগলেন ও সন্তানের জন্যে আল্লাহর কাছে ইমাম হোসেনকে অনুরোধ করতে বললেন। এ সময়ে ইমাম হোসেন তাকে জানান যে তার পুত্র সন্তান হবে। ঘটনাচক্রে হঠাৎ করে কেউ হুসেনকে প্রশ্ন করে যে, তিনি আল্লাহর ইচ্ছাকে চ্যালেঞ্জ করেছেন। এ কথা শুনে ইমাম দত্তকে বললেন, তার একাধিক সন্তান হবে। ইমাম তাকে সাত সন্তান জন্মের সুসংবাদ দিয়ে ছিলেন। হুসাইন ব্রাহ্মণরা ১৯৪৭ সাল পর্যন্ত লাহোরে বসবাস করতেন এবং এরপরে তারা অন্য জায়গায় স্থানান্তরিত হয়। সুন্নি মুসলমানদের তীর্থস্থানের একটি হল রাজস্থানের আজমীর, যেখানে মঈনউদ্দীন চিশতি বসবাস করতেন এবং শেষকাল অতিবাহিত করেছিলেন, সেখানে আজও এমন একটি শ্রেণী রয়েছে যারা নিজেদেরকে হুসেনী ব্রাহ্মণ বলে ডাকে, যারা হিন্দু না এবং ধর্মীয় মুসলমান না। হুসাইন ব্রাহ্মণরা হিন্দুধর্ম ও ইসলামী ঐতিহ্যের মিশ্রণ অনুশীলন করে থাকে। হিন্দি/উর্দু ভাষাতে একটি জনপ্রিয় ভাষ্য হুসেনী ব্রাহ্মণকে বোঝায়: "ওয়াহ দত্ত সুলতান, হিন্দু কা ধার্ম, মুসালমান কা ঈমান, আধা হিন্দু আধা মুসালমান (ভালো দত্ত সুলতান, হিন্দুর ধর্ম এবং মুসমানের বিশ্বাস, অর্ধ হিন্দু এবং অর্ধ মুসলমান)। "জানেন একদল ব্রাহ্মণও মহরমে বের করে তাজিয়া"। kolkata24x7.com। ২০ সেপ্টেম্বর ২০১৮। সংগ্রহের তারিখ ২৩ সেপ্টেম্বর ২০১৮। [স্থায়ীভাবে অকার্যকর সংযোগ] NADEEM INAMDAR, RIZWAN KHAN। "Brahmins who went to war for the Imam"। Times group, India। The Times of India। ২৭ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৬।  Akram, Maria (৫ নভেম্বর ২০১৪)। "For Hussaini brahmans, it's Muharram as usual"। Times group, India। The Times of India। সংগ্রহের তারিখ ২২ জানুয়ারি ২০১৬।  Zeba T Hashmi (মার্চ ১৭, ২০১৫)। "Ashura and pluralism"। Daily Times, Pakistan। নভেম্বর ১৭, ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১৫।  Abul Fazl (নভেম্বর ৫, ২০১৪)। "The Brahmins Who Fought For Imam Hussain At Karbala"। Kashmir Observer Online। ২০ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১৫।  Sheik, Majid (২৬ নভেম্বর ২০১২)। "Karbala and how Lahore was involved"। Dawn। Dawn News Paper, Lahore। সংগ্রহের তারিখ ২২ জানুয়ারি ২০১৬।  Mitra, Sisir Kumar (১৯৪৯)। The Vision of India। Bombay, India: Jaico Publishing House। পৃষ্ঠা 229–230 (First Print 1949)।  "Hussaini Brahmans: A historic bondage between Hindus and Shias"। News Bharati English। ৯ আগস্ট ২০১৩। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৫।
হাশমতুল্লাহ শাহিদী

হাশমতুল্লাহ শাহিদী (পশতু: حشمت الله شاهدي; জন্ম: ৪ নভেম্বর ১৯৯৪) একজন আফগান ক্রিকেটার। তিনি ২০১৩ সালের অক্টোবরে কেনিয়ার বিরুদ্ধে একদিনের আন্তর্জাতিক ক্রিকেটে আত্মপ্রকাশ করেন। তিনি ২০১৮ সালের জুনে অনুষ্ঠিতব্য আফগানিস্তানের প্রথম টেস্ট ম্যাচে অংশগ্রহণকারী ১১ জন ক্রিকেটারের মধ্যে অন্যতম একজন ছিলেন। ২০১৭-১৮ মৌসুমে অনুষ্ঠিতব্য আহমেদ শাহ আবদালী ৪ দিনের টুর্নামেন্টে ফাইনাল ম্যাচে তিনি প্রথম ইনিংসে ১৬৩ রান সংগ্রহ করেন। ২০১৮ সালের মে মাসে অনুষ্ঠিতব্য ভারতের বিরুদ্ধে আফগানিস্তানের প্রথম উদ্বোধনী টেস্ট ম্যাচের জন্য তিনি নির্বাচিত হন এবং খেলায় অংশগ্রহণ করেন। যার ফলে ১৪ ই জুন ২০১৮ তারিখে, তিনি ভারতের বিরুদ্ধে আফগানিস্তানের হয়ে টেস্ট ক্রিকেটে অভিষিক্ত হন। "Hashmatullah Shahidi–Cricket Players and Officials–ESPN Cricinfo"। ESPN Cricinfo। ESPN। সংগ্রহের তারিখ ২৯ ডিসেম্বর ২০১৪।  "Final, Alokozay Ahmad Shah Abdali 4-day Tournament at Amanullah, Dec 19-23 2017"। ESPN Cricinfo। সংগ্রহের তারিখ ২১ ডিসেম্বর ২০১৭।  "Afghanistan Squads for T20I Bangladesh Series and on-eoff India Test Announced"। Afghanistan Cricket Board। ২৯ মে ২০১৮ তারিখে মূল থেকে আর্কাইভ করা। সংগ্রহের তারিখ ২৯ মে ২০১৮।  "Afghanistan pick four spinners for inaugural Test"। ESPN Cricinfo। সংগ্রহের তারিখ ২৯ মে ২০১৮।  "Only Test, Afghanistan tour of India at Bengaluru, Jun 14-18 2018"। ESPN Cricinfo। সংগ্রহের তারিখ ১৪ জুন ২০১৮।  ইএসপিএনক্রিকইনফোতে হাশমতুল্লাহ শাহিদী (ইংরেজি)
ফ্রেডরিক ফেন

ফ্রেডরিক লুথার ফেন, এমসি (ইংরেজি: Frederick Fane; জন্ম: ২৭ এপ্রিল, ১৮৭৫ - মৃত্যু: ২৭ নভেম্বর, ১৯৬০) আয়ারল্যান্ডের কাউন্টি কিলডেয়ারের কারা ক্যাম্পে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯০৬ থেকে ১৯১০ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স, অক্সফোর্ড ও লন্ডন কাউন্টির প্রতিনিধিত্ব করেছেন ফ্রেডরিক ফেন। দলে তিনি মূলতঃ ডানহাতি ব্যাটসম্যান হিসেবে খেলতেন। আয়ারল্যান্ডের কাউন্টি কিলডেয়ারের কারা ক্যাম্পে ফ্রেডরিক ফেনের জন্ম। তার বাবা ফ্রেডরিক জন ফেন ব্রিটিশ সেনাবাহিনীর কর্মকর্তা ছিলেন ও দক্ষিণ গ্লুচেস্টারশায়ারের ৬১তম পদাতিক রেজিমেন্টের সাথে যুক্ত ছিলেন। ওয়েস্টমোরল্যান্ড আর্লস পরিবারের বিখ্যাত রাজনীতিবিদ জন ফেন সম্পর্কে তার আত্মীয় ছিলেন। চার্টারহাউজ স্কুলে অধ্যয়নশেষে অক্সফোর্ডের মাগদালেন কলেজে পড়াশোনা করেছেন তিনি। সমগ্র খেলোয়াড়ী জীবনে ১৪ টেস্টে অংশগ্রহণের সুযোগ হয় তার। ২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। তন্মধ্যে, পাঁচবার ইংল্যান্ড ক্রিকেট দলের অধিনায়কের দায়িত্ব পালন করেছেন তিনি। আর্থার জোন্সের আঘাতপ্রাপ্তির কারণে তিনবার ও এইচ. ডি. জি. লেভেসন গাওয়ারের পরিবর্তে দুইবার এ দায়িত্বে ছিলেন। তার অধিনায়কত্বে দুই খেলায় জয় ও তিনটি খেলায় পরাজিত হয় ইংল্যান্ড দল। আয়ারল্যান্ডে জন্মগ্রহণকারী প্রথম খেলোয়াড় হিসেবে ইংল্যান্ডের পক্ষে সেঞ্চুরি করেছিলেন তিনি। শতাধিক বছর পর্যন্ত তার এ কীর্তিগাঁথা টিকেছিল। পরবর্তীতে জুলাই, ২০১০ সালে ট্রেন্ট ব্রিজে সফরকারী পাকিস্তানের বিপক্ষে ইয়ন মর্গ্যান তার এ রেকর্ডের সাথে যুক্ত হন। প্রথম বিশ্বযুদ্ধ চলাকালীন ওয়েস্ট ইয়র্কশায়ার রেজিমেন্টে কমিশন্ডপ্রাপ্ত হন। ১৯১৭ সালে টহলরত অবস্থায় পরম নিষ্ঠা ও সাহসিকতার সাথে দায়িত্ব পালন করায় মিলিটারি ক্রস পুরস্কারপ্রাপ্ত হন। তুমুল যুদ্ধ চলাকালে মূল্যবান তথ্যপ্রাপ্তির ফলে সৈনিকদেরকে পিছু হটার নির্দেশনা দিতে বাধ্য হয়েছিলেন। তিনি শান্তিপ্রিয়তা ও স্থির সংকল্পবদ্ধ ছিলেন। Hart, H.G.। The new annual army list, militia list, and Indian civil service list for 1875। পৃষ্ঠা 307।  "Frederick Fane"। CricketArchive।  "নং. 30135"। দ্যা লন্ডন গেজেট (সম্পূরক) (ইংরেজি ভাষায়)। ১৫ জুন ১৯১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ফ্রেডরিক ফেন সংক্রান্ত মিডিয়া রয়েছে। ইএসপিএনক্রিকইনফোতে ফ্রেডরিক ফেন (ইংরেজি) ক্রিকেটআর্কাইভে ফ্রেডরিক ফেন (সদস্যতা প্রয়োজনীয়) (ইংরেজি)
সিরাজগঞ্জ সরকারি কলেজ

সিরাজগঞ্জ সরকারি কলেজ বাংলাদেশের সিরাজগঞ্জ জেলায় অবস্থিত একটি সরকারি কলেজ। এই কলেজটি সিরাজগঞ্জ কলেজ নামে পরিচিত। আধুনিক সুযোগ সুবিধা সহ শ্রেণিকক্ষ, গবেষণাগার, লাইব্রেরি এবং সাধারণ রুম রয়েছে। কলেজ রাজনৈতিক অস্থিরতা থেকে মুক্ত ফলে কলেজটি দে‌শের অন্যতম কলেজের স্বীকৃতি পেয়েছে।[তথ্যসূত্র প্রয়োজন] যমুনা বিধৌত জনপদ সিরাজগঞ্জে উচ্চ শিক্ষা লাভের সুযোগ ও জনগোষ্ঠীর জীবনমান উন্নয়নের আকাঙ্ক্ষা থেকে ১৯৪০ সালে প্রতিষ্ঠিত হয় সিরাজগঞ্জ কলেজ। ১৯৭৯ সালে কলেজটি জাতীয়করণ করা হয়। দেশ ও জাতির সেবার ব্রতে উদ্দীপ্ত সুনাগরিক গড়ার জন্য প্রতিষ্ঠানটি সদা সচেষ্ট। সিরাজগঞ্জ সরকারি কলেজ যমুনা নদী থেকে ৫০০ মিটার পশ্চিমে সিরাজগঞ্জ শহরের উত্তর পার্শ্বে অবস্থিত। ১৯৪০ সালে প্রতিষ্ঠার পর ১৯৭৯ সালে কলেজটিকে জাতীয়করণ করা হয়। কলেজটিতে মোট পাঁচটি শিক্ষায়তনিক ভবন, একটি মিলনায়তন, দুইটি ছাত্রাবাস, একটি ছাত্রীনিবাস ও একটি মসজিদ রয়েছে। সিরাজগঞ্জ সরলারি কলেজের মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে। স্নাতক সম্মান বাংলা বিভাগ ইংরেজি বিভাগ পদার্থ বিভাগ রসায়ন বিভাগ গণিত বিভাগ প্রাণিবিদ্যা বিভাগ উদ্ভিদবিদ্যা বিভাগ ইসলামের ইতিহাস বিভাগ ইতিহাস বিভাগ ইসলামিক স্টাডিজ বিভাগ অর্থনীতি বিভাগ হিসাববিজ্ঞান বিভাগ ব্যবস্থাপনা বিভাগ মার্কেটিং বিভাগ দর্শন বিভাগ রাষ্ট্রবিজ্ঞানবিভাগ উচ্চ মাধ্যমিক বিজ্ঞান বিভাগ বাণিজ্য বিভাগ মানবিক বিভাগ উচ্চ মাধ্যমিক পরীক্ষায় সিরাজগঞ্জ সরকারি কলেজ ২০১২ সালে রাজশাহী বোর্ডে ৫ম স্থান অর্জন করে। গাজী আতাউর রহমান, বীর মুক্তিযোদ্ধা, জাতীয় সংসদের সদস্য রফিকুল ইসলাম সেখ, সপ্তম উপাচার্য, রাজশাহী প্রকৌশল ও প্রযুক্তি বিশ্ববিদ্যালয় (রুয়েট) মোহাম্মদ আ‌মিরুল ইসলাম (টেংলাহাটার আ‌মির মাস্টার) বাংলাদেশের যে কোন স্থান থেকে কড্ডার মো‌ড়ে নেমে বাসে অথবা বেবিটেক্সিযোগে (সিএনজি স্ট্যান্ডে) নেমে রিকশাযোগে সিরাজগঞ্জ শহরের এস এস রোড দিয়ে সিরাজগঞ্জ সরকারি কলেজে যাওয়া যাবে। এছাড়া সিরাজগঞ্জ রোড হতে বাসে অথবা বেবিটেক্সিতে উঠে সিরাজগঞ্জ শহর বাস স্টপেজে নেমে রিকশাযোগে সিরাজগঞ্জ সরকারি কলেজে যাওয়া যাবে। সরকারি কলেজ বেসরকারি কলেজ জাতীয় বিশ্ববিদ্যালয় http://www.sirajganjsadar.sirajganj.gov.bd/site/view/college/মহাবিদ্যালয় http://sirajganjsadar.sirajganj.gov.bd/site/view/college/মহাবিদ্যালয় "Sirajganj Govt College - Digital Sirajganj"। digitalsirajganj.com। [স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ৩ মে ২০১৫ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৮।  "সাবেক এমপি গাজী আতাউর রহমানের ইন্তেকাল"। দৈনিক ইত্তেফাক। ২২ নভেম্বর ২০১৭। ২২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৭।  "Dr. Md. Rafiqul Islam Sheikh" [ডঃ মোঃ রফিকুল ইসলাম সেখ]। রাজশাহী প্রকৌশল ও প্রযুক্তি বিশ্ববিদ্যালয় (ইংরেজি ভাষায়)। সংগ্রহের তারিখ ৩০ জুন ২০২১।  মাধ্যমিক ও উচ্চশিক্ষা অধিদপ্তর